Komission asetus (EY) N:o 1017/2001, annettu 17 päivänä toukokuuta 2001, jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta annetun asetuksen (EY) N:o 296/96 muuttamisesta sekä eräistä neuvoston asetuksen (EY) N:o 1259/1999 soveltamista koskevista yksityiskohtaisista säännöistä



Virallinen lehti nro L 140 , 24/05/2001 s. 0044 - 0045



Komission asetus (EY) N:o 1017/2001, annettu 17 päivänä toukokuuta 2001, jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta annetun asetuksen (EY) N:o 296/96 muuttamisesta sekä eräistä neuvoston asetuksen (EY) N:o 1259/1999 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(1) ja erityisesti sen 4 ja 5 artiklan, sekä katsoo seuraavaa: (1) Jäsenvaltiot voivat osoittaa yhteisen maatalouspolitiikan mukaisia suoran tuen järjestelmiä koskevista yhteisistä säännöistä 17 päivänä toukokuuta 1999 annetun neuvoston asetuksen (EY) N:o 1259/1999(2) 3 ja 4 artiklan perusteella toteutetun maksujen vähentämisen tai peruuttamisen vuoksi tapahtuneet määrät tiettyihin maaseudun kehittämistuen mukaisiin toimenpiteisiin mainitun asetuksen 5 artiklan 2 kohdan mukaisesti. Käytettävissä olevien määrien moitteettoman hallinnon ja seurannan vuoksi sekä sen varmistamiseksi, että määrät käytetään EMOTR:n tukiosaston sääntöjä noudattaen, on syytä vahvistaa kyseisten määrien kirjanpitosäännöt. (2) Neuvoston asetuksen (EY) N:o 1259/1999 soveltamista koskevista yksityiskohtaisista säännöistä yhteisön lisätuen ja tietojen antamisen komissiolle osalta 17 päivänä toukokuuta 2001 annetun komission asetuksen (EY) N:o 963/2001(3) 1 artiklassa säädetään, että asetuksen (EY) N:o 1259/1999 3 ja 4 artiklan mukaisesti pidätetyt määrät on käytettävä yhteisön lisätukena viimeistään sitä varainhoitovuonna seuraavan kolmannen vuoden lopussa, jona määrä pidätettiin. Sen vuoksi komission asetus (EY) N:o 296/96(4), sellaisena kuin se on viimeksi muutettuna asetuksella (EY) N:o 2785/2000(5), olisi mukautettava. (3) Tässä asetuksessa säädetyt toimenpiteet ovat Euroopan maatalouden ohjaus- ja tukirahasto -komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 296/96 seuraavasti: 1) Korvataan asetuksen nimi seuraavasti: "Jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukasittaisesta kirjanpidosta 16 päivänä helmikuuta 1996 annettu komission asetus (EY) N:o 296/96". 2) Lisätään 2 artiklaan 2, 3, 4 ja 5 kohta seuraavasti: "2. Asetuksen (EY) N:o 1259/1999 3 ja 4 artiklassa tarkoitetuista tukien maksuista pidätetyt määrät on hyvitettävä kullekin maksajavirastolle avatulle tai jäsenvaltion tasolla avatulle erityiselle erilliselle tilille. Kirjanpidosta on käytävä ilmi, mistä kyseisen tuen saajalle suoritetun maksun määräraha on peräisin. 3. Jäsenvaltiot voivat jakaa tällä tavoin kertyneet määrät muiden maksajavirastojen käyttöön. Nämä määrät on hyvitettävä tarvittaessa 2 kohdassa tarkoitetun maksajaviraston tilille tai erilliselle tilille, joka on tarkoitettu yksinomaan asetuksen (EY) N:o 1259/1999 5 artiklan 2 kohdassa tarkoitetun yhteisön lisätuen rahoittamiseen. 4. Mikäli käyttämättömät varat kerryttävät korkoa, se on lisättävä kunkin varainhoitovuoden lopussa käytettävissä olevaan määrään. Jäsenvaltion tulee joko käyttä nämä korot asetuksen (EY) N:o 1259/1999 5 artiklan 2 kohdassa tarkoitetun yhteisön lisätuen rahoittamiseen tai ne tulee vähentää jäsenvaltioille maksettavista ennakoista tämän asetuksen 6 artiklan mukaisesti. 5. Maksajavirastojen on pidettävä asetuksen (EY) N:o 1259/1999 5 artiklan 2 kohdassa säädettyjä toimenpiteitä koskevista menoista muista maaseudun kehittämistä koskevista menoista erillään olevaa kirjanpitoa, ja kunkin maksun osalta on eriteltävä kansalliset varat sekä asetuksen (EY) N:o 1259/1999 3 ja 4 artiklan soveltamisesta saadut varat." 3) Korvataan 6 artikla seuraavasti: " 6 artikla Asetuksen (EY) N:o 1259/1999 3 ja 4 artiklan mukaisesti pidätetyt määrät ja niille mahdolliset kertyneet korot, joita ei ole maksettu asetuksen (EY) N:o 963/2001 1 artiklan mukaisesti, vähennetään kyseisen varainhoitovuoden lokakuun aikana aiheutuneisiin menoihin liittyvien ennakoiden määrästä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä toukokuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 103. (2) EYVL L 160, 26.6.1999, s. 113. (3) EYVL L 136, 18.5.2001, s. 4. (4) EYVL L 39, 17.2.1996, s. 5. (5) EYVL L 323, 20.12.2000, s. 3.